01/12/2017 | Administración LocalMunicipal
Mugardos
Finalización do réxime de dedicación exclusiva e parcial dos/as concelleiros/as dos grupos municipais do BNG-AA e Iniciativa Cidadá de Mugardos

A sra. Alcaldesa do Concello de Mugardos, con data 27.11.2017, dictou a Resolución que de seguido se transcribe: Visto o escrito presentado, en data 20.11.2017 (R. E. 8903/20.11.2017), polos/as concelleiros/as do Grupo Municipal do BNG-AA, D. Juan Damian Pumariega El Haitout e Stanimira Mahboobani Argullo, no que poñen en coñecemento a decisión de deixar o goberno do Concello de Mugardos e solicitan ser cesados nas responsabilidades de goberno que viñan desempeñando. E logo de ver o escrito presentado, en data 23.11.2017 (R. E. 9034/23.11.2017), polos/as concelleiros/as do Grupo Municipal de Iniciativa Cidadá de Mugardos, D. Diego Joel Pirtac Sanchez Vizcaino, D. Nicolay Alvarez Castellanos De Ulibarri e Contemplacion Alvarez Campana Galisteo, no que comunican a decisión de deixar o Goberno do Concello de Mugardos, presentando a súa renuncia, e no que así mesmo solicitan ser cesados nas responsabilidades de goberno que viñan desempeñando. Tendo en conta que por Resolución da Alcaldía nº 737/2016, se determinou que o concelleiro D. Argemino Varela Filgueiras realizase as súas funcións en réxime de adicación exclusiva, con base no acordo plenario de 26 de agosto de 2016, polo que se aprobou o réxime de dedicacións exclusivas e parciais e asistencias a órganos colexiados dos membros da corporación, e logo de ter sido nomeado, pola Resolución da Alcaldía núm.712/2016, Presidente da Comisión Informativa de Cultura, Política Lingüística, Mocidade e Deportes. Atendido que polas Resolucións da Alcaldía núms.693/2016 e 737/2016, se determinou que os/as concelleiros/as D. Diego Joel Pirtac Sanchez Vizcaino e Contemplacion Alvarez Campana Galisteo realizasen as súas funcións en réxime de adicación exclusiva e parcial, respectivamente, con base no acordo plenario de 26 de agosto de 2016, polo que se aprobou o réxime de dedicacións exclusivas e parciais e asistencias a órganos colexiados dos membros da corporación, e logo de terlle efectuado ao concelleiro D. Miguel Ángel Bastida Martínez, pola Resolución da Alcaldía núm.691/2016, delegacións específicas en distintas áreas da actividade municipal, e logo de ter sido nomeada á concelleira Dna. Paula Morgade Carnero, pola Resolución da Alcaldía núm.712/2016, Presidenta da Comisión Informativa de Educación, Formación e Emprego. E logo de ver que pola Resolución da Alcaldía núm.1345/2017, de data 24.11.2017, D. Juan Damian Pumariega El Haitout e Contemplacion Alvarez Campana Galisteo teñen sido cesados/as como Presidentes/as efectivos/as da Comisión Informativa de Cultura, Política Lingüística, Mocidade e Deportes, e da Comisión Informativa de Educación, Formación e Emprego, respectivamente, e que a D. Diego Joel Pirtac Sanchez Vizcaino, pola Resolución da Alcaldía núm.1343/2017, de data 24.11.2017, téñenlle sido revogadas as delegacións de atribucións efectuadas pola Alcaldía, anteriormente citadas. Polo exposto, e en uso das atribucións que me outorga o artigo 75.5 da Lei 7/1985, do 2 de abril, reguladora das bases do réxime local, pola presente RESOLVO: Primeiro.- Determinar que os concelleiros D. Juan Damian Pumariega El Haitout e D. Diego Joel Pirtac Sanchez Vizcaino deixan de realizar as súas funcións en réxime de adicación exclusiva, con efectos do día 24.11.2017. Segundo.- Determinar que a concelleira Dna. Paula Morgade Carnero deixa de realizar a súa función en réxime de adicación parcial, con efectos do día 24.11.2017 Terceiro.- Que se proceda a dar de baixa na Tesourería da Seguridade Social aos/ás citados/as concelleiros/as con efectos do día 24.11.2017. Cuarto.- Notifiquese a presente resolución aos/ás interesados/as, publíquese no Boletín Oficial da Provincia, no taboleiro de edictos do Concello e na páxina web municipal, e dese conta ao Pleno da Corporación na primeira sesión que este celebre. Mugardos, asinado dixitalmente na data que figura na marxe pola alcaldesa.” Mugardos, 27 de novembro de 2017. A ALCALDESA, Asdo. MARÍA DEL PILAR DÍAZ OTERO